Vermeende rower in Gauteng geskietArgieffoto Foto: SAPS, Facebook Polisiebeamptes het ŉ vermeende rower Vrydag geskiet nadat hy juwele en ŉ selfoon in Roodepoort, Gauteng, gesteel het. “Die man het glo ŉ venster gebruik om toegang te bekom tot ŉ huis in Malanlaan in Floridapark,” het kapt. Doniah Mothutsane, woordvoerder van die polisie, gesê. “Die eienaar van die huis is na buite en het hulp ontbied.” Polisiebeamptes, wat in die gebied gewerk het, het die man in sy been geskiet. Hy is na ŉ nabygeleë hospitaal geneem. “Hy is in ŉ stabiele toestand,” het Mothutsane gesê.